armvectores/hy_wikipedia_2023 huggingface dataset:
Բնորդուհին (Արվեստանոցում)

Բնորդուհին (Արվեստանոցում), ՀԽՍՀ ժողովրդական նկարիչ Էդուարդ Իսաբեկյանի աշխատանքը՝ Էդուարդ Իսաբեկյան ցուցասրահում։


== Պատմություն ==
Նկարչի աշխատասենյակի ինտերիերն է, սեղանին հենված բնորդուհու կիսամերկ պատկերով։ Արվեստանոցի կիսամթում երևում են պատի գեղանկարները, որոնցից ամենախոշորը հետաքրքիր կոմպոզիցիոն-գունային լրացում է։ Ընթերցվում են կերպարային ձևերի դինամիկան, հեծյալի ու կիսամերկ կանացի ֆիգուրի իմաստա-բովանդակային կապը, որ գեղանկարչական հախուռն պլաստիկայով հիշեցնում է «Առևանգումների» շարքը։ Գունային գամման երանգավորումների խլացված հնչեղությամբ, շրջանակի, համատարած «կետաբծային» մշակումով, պատի, առարկայական թվարկման հետ միասնական ամբողջություն է կազմում, ընդգծում ստեղծագործական մթնոլորտը, առարկաների տրամաբանված, խնամքով դասավորվածությունը (սեղանի, աթոռակի և այլն)։ Զարմանալի խաղաղություն է տիրում շուրջը։ Ստվերների ընդհանուր աղոտության շնորհիվ նկարիչը կարծես ցուցադրում է գեղանկարչական պատկերային հնարավորությունը, գունա-երանգային հարուստ շերտերի թեթևությամբ մասնակիորեն հաղորդակից դարձնում դիտողին արվեստագետի ստեղծագործման սրբազան վայրին, կեցության և աշխատանքային գաղտնարանին։ Հաղորդակցությունն աննշան է, հազիվ շոշափելի, առավել մոտ զգայական ընկալողականությանը։
Արվեստագետի կիրառած ինտերիերի պատկերային մեթոդն առաջին հերթին ուղղված է կնոջ կերպարի բացահայտմանը։ Իսաբեկյանի ընտրած մոդելն ունի դիմահայաց դիրք, անկաշկանդ հարմարավետ կեցվածքի ատրիբուտներ, ինչպես օրինակ ներքևում խաչաձև ոտքի անմիջականությունը, սեղանին հենված աջ ձեռքը, հագի խալաթաձև երկար շապիկը։ Արտասովոր արտիստականությամբ է աչքի ընկնում իսաբեկյանական տեսունակությունը։ Առարկայական ձևերի, կնոջ կերպարի գունա-ֆակտուրային առանձնահատկությունները խորհրդավորություն են հաղորդում իրականին, յուրահատուկ դարձնում առօրեականը, հուզական ու «նոր», անկրկնելի հմայք հաղորդում ստեղծագործությանը։
Այստեղ իսաբեկյանական վրձինը հագեցնում է օդային միջավայրը խավարամշուշի պատրանքա-զգայականությամբ (ինչպես հատկապես «Պատասխան Հազկերտին կտավում»)։ Հուզականության աննախադեպ օրինակ է կանացի մերկության այս մեկնաբանումը։ Լուսա-ստվերային ամենահարուստ խաղով նկարիչը պատկերում է զգայական թրթիռ, մաշկի տաք ու սառը ողորկության շոշափելիությունը, ստեղծում նյութական-իրականի տպավորություն, ձևա- ծավալային շքեղությունը լուսավորում ու սքողում գեղանկարի զգայական պլաստիկայով։ Խորհրդավոր լույսի ջերմ տաքությամբ ու արխայիկ ժպիտով մեզ է «նայում» ուռուցիկ դիմակի կիսադեմը, հեղինակային քմահաճույքի՝ իմաստա- հոգեբանական առիթ, ուղղված դիտողի խոհին, երևակայությանը կամ որպես ակնարկ (ինչպես հայելին Վելասկեսի «Վեներայում», ձեռքերը կապված արտասվող ամուրը Ռեմբրանդտի «Դանայայում», սև կատուն Մանեի «Օլիմպիայում» և այլն)։


== Ծանոթագրություններ ==


== Արտաքին հղումներ ==
Էդուարդ Իսաբեկյանի պաշտոնական կայքը
News of the World

News of the World, անգլիական լեգենդար Քուին խմբի 6-րդ ստուդիական ալբոմը, որը թողարկվել է 1977 թվականի հոկտեմբերի 28-ին։ Այն ամբողջ աշխարհում վաճառվել է շուրջ 9, 5 միլիոն օրինակով, որից 4 միլիոնը՝ Ամերիակայի Միացյալ Նահանգներում։ Ալբոմն զբաղեցրել է 4-րդ հորիզոնականը Մեծ Բրիատանիայում և 3-րդ հորիզոնականը Ամերկայի Միացյալ Նահանգներում։ Այն նաև խմբի ամենաշատ վաճառված ալբոմներից է ԱՄՆ-ում։


== Երգացանկ ==
We Will Rock You – 2։00
We Are the Champions – 3։00
Sheer Heart Attack – 3։22
All Dead, All Dead – 2։57
Spread Your Wings – 4։21
Fight From the Inside – 2։58
Get Down Make Love – 3։40
Sleeping on the Sidewalk – 2։50
Who Needs You – 3։02
It's Late – 6։20
My Melancholy Blues – 3։18


== Հիթ-շքերթներ ==


== Հավաստագրեր ==


== Ծանոթագրություններ ==
Միշինո (այլ կիրառումներ)

Միշինո, կարող է վերաբերել՝

Միշինո - գյուղ Ռուսաստանի Ռյազանի մարզի Միխայլովսկի շրջանի կազմում։
Միշինո - գյուղ Ռուսաստանի Սմոլենսկի մարզի Գագարինսկի շրջանի կազմում։
Միշինո - գյուղ Ռուսաստանի Սմոլենսկի մարզի Վյազեմսկի շրջանի կազմում։
Միշինո - գյուղ Ռուսաստանի Սմոլենսկի մարզի Վյազեմսկի շրջանի կազմում։
Միշինո - գյուղ Ռուսաստանի Սմոլենսկի մարզի Վյազեմսկի շրջանի կազմում։
Մարշաստել (Կանտալի գավառ)

Մարշաստել (ֆր.՝ Marchastel), համայնք Ֆրանսիայի Օվերն մարզի Կանտալ գավառում։
Բնակչությունը 2008 թվականի դրությամբ կազմում է 163 մարդ, բնակչության խտությունը` 7.11 մարդ/կմ²։ Բնակավայրը զբաղեցնում է 22.92 կմ² տարածք։


== Աշխարհագրություն ==
Գտնվում է Փարիզ քաղաքից 400 կմ հարավ, Կլերմոն Ֆերան քաղաքից` 65 կմ հարավ-արևմուտք, Օրիյակ քաղաքից` 50 կմ հյուսիս-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 102 աշխատունակ (15-64 տարեկան)  բնակիչ, որոնցից ակտիվ էին 82-ը, իսկ ոչ ակտիվները` 20։ Ակտիվության ցուցանիշը կազմում է 80,4 %։ 82 աշխատունակ մարդկանցից աշխատել է 76 անձ (44 տղամարդ և 32 կին)։ Գործազուրկ են եղել 6 անձ (2 տղամարդ և 4 կին)։ 20 անաշխատունակներից 3-ը եղել են աշակերտներ կամ ուսանողներ, 13-ը` թոշակառուներ, իսկ 4-ը չեն աշխատել տարբեր պատճառներով։


== Տես նաև ==
Կանտալ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Գյուլշանապատ

Գյուլշանապատ(այժմ կոչվում է՝ Գյուլշանաբադ ադրբ.՝ Gülşənabad), գյուղ ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Բաբեկի շրջանում։


== Տես նաև ==
Բաբեկի շրջան


== Արտաքին հղումներ ==
Գյուլշանապատ բնակավայրը «GEOnet Names Server» կայքում։


== Գրականություն ==
Արգամ Այվազյան,  Նախիջևան։ Բնաշխարհիկ պատկերազարդ հանրագիտակ։, Երևան, ««Հուշարձան» և ՀՀ ԳԱԱ «գիտություն»», 1995 — 367, էջեր 367 — 367 էջ։


== Ծանոթագրություններ ==
Մերի Վաթսոն Ուիթնի

Մերի Վաթսոն Ուիթնի (անգլ.՝ Mary Watson Whitney, սեպտեմբերի 11, 1847(1847-09-11), Ուոլթեմ, Միդլսեքս շրջան, Մասաչուսեթս, ԱՄՆ - հունվարի 20, 1921(1921-01-20), Ուոլթեմ, Միդլսեքս շրջան, Մասաչուսեթս, ԱՄՆ), ամերիկացի աստղագետ։ Շուրջ 22 տարի ղեկավարել է Վասար աստղադիտարանը (Vassar Observatory), որտեղ նրա ղեկավարությամբ 102 գիտական հոդվածներ են հրատարակվել։


== Կենսագրություն ==
Մարի Վաթսոն Ուիթնին ծնվել է 1847 թվականին Մասսաչուսեթս նահանգի Ուոլտեմ քաղաքում՝ Մարի Վաթսոն Կրիհորի և Սամուել Բաթրիկ Ուիթնիի ընտանիքում։ Հայրը զբաղվել է անշարժ գույքի առք ու վաճառքով, եղել է հարուստ և կարողացել է դստերն ապահովել լավ կրթությամբ։ Ուիթնին Ուոլտեմի դպրոցում գերազանց առաջադիմություն է ունեցել մաթեմատիկայից, 1863 թվականին ավարտել է հանրային ավագ դպրոցը, մեկ տարի սովորել կրկնուսույցի մոտ, այնուհետև 1865 թվականին ընդունվել Վասար քոլեջ, որտեղ հանդիպել է աստղագետ Մարիա Միտչելին։ Վասար քոլեջում ուսանելու տարիներին հայրը մահացել է, իսկ եղբայրը կորել է ծովում։ Գիտական աստիճան ստացել է 1868 թվականին։
1869-1870 թվականներին Հարվարդի համալսարանում քվատերնիոնների և երկնային մեխանիկայի դասընթացներ է անցել Բենջամին Պիրսի մոտ։ Դոկտորի աստիճան ստացել է 1872 թվականին Վասար քոլեջից, այնուհետև մեկնել է Ցյուրիխ և շուրջ 3 տարի ուսանել մաթեմատիկա և երկնային մեխանիկա։


== Գործունեություն ==
ԱՄՆ վերադառնալով՝ Մարի Ուիթնին դասավանդել է իր հարազատ ավագ դպրոցում, ապա Վասարում դարձել է Մարիա Միտչելի օգնականը։ 1888 թվականին Միտչելի թոշակավորվելուց հետո Մարի Ուիթնին դարձել է պրոֆեսոր և աստղադիտարանի տնօրեն մինչև որ 1915 թվականին առողջական խնդիրների պատճառով անցել է թոշակի։
Կարիերայի ընթացքում նրա ուշադրության կենտրոնում է եղել կրկնակի աստղերի, փոփոխական աստղերի, աստերոիդների, կոմետների դասավանդումն ու հետազոտությունը, լուսանկարչական սալերի չափումները։ Նրա ղեկավարությամբ Վասար աստղադիտարանում հրապարակվել են 102 հոդվածներ։ 1889 թվականին, երբ մայրն ու քույրը հիվանդացել են, Ուիթնին նրանց տեղափոխել է աստղադիտարան, որտեղ նա կարող էր հոգ տանել նրանց համար և շարունակել է իր աշխատանքը կես դրույքով։ Մոր և քրոջ մահից հետո աշխատանքը վերսկսել է ամբողջ դրույքով։
Եղել է գիտական զարգացումների ամերիկյան ընկերության և աստղագիտական և աստղաֆիզիկական ընկերության անդամ։


== Մահը ==
Մարի Ուիթնին մահացել է Ուոլտեմում 1921 թվականի հունվարի 21-ին թոքաբորբից։


== Ծանոթագրություններ ==


== Արտաքին հղումներ ==
Whitneygen.org Archived 2006-02-10 at the Wayback Machine.
Ղարաթուշ

Ղարաթուշ, գյուղ Արևմտյան Հայաստանում, Էրզրումի վիլայեթի Երզնկայի գավառում։


== Պատմություն ==
Բնակչությունը բռնությամբ տեղահանվել է 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին Կամախի կիրճում։


== Բնակչություն ==
1909 թվականին ուներ 20 տուն հայ և 21 տուն թուրք բնակիչ։


== Տնտեսություն ==
Զբաղվում էին երկրագործությամբ և անասնապահությամբ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Հայկական Սովետական Հանրագիտարան, 5-րդ հատոր, էջ 294, 1979 թ


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն
Ջանեթ Բեյքեր

Ջանեթ Բեյքեր (անգլ.՝ Janet Abbott Baker, օգոստոսի 21, 1933(1933-08-21)[…], Հաթֆիլդ, Հարավային Յորքշիր, Doncaster, Հարավային Յորքշիր, Յորքշիր և Համբեր, Անգլիա, Միացյալ Թագավորություն), անգլիացի օպերային երգչուհի (մեցցո-սոպրանո)։ Հանդես է գալիս որպես օպերային և համերգային երգչուհի, գերմանական երգերի (lieder) կատարող։ 1991 թվականին ընտրվել է Յորքի համալսարանի ռեկտոր։


== Կարիերայի սկիզբ ==
Սկսել է ելույթ ունենալ Օքսֆորդի համալսարանի օպերային ակումբում 1956 թվականին, նույն թվականին հաղթել է Քեթլին Ֆերիերի անվան մրցույթում։


== Երգացանկ ==
Երգչուհու երգացանկում կան և բարոկկո (Պյորսել, Կլաուդիո Մոնտեվերդի, Հենդել, Գլյուկ, Վոլֆգանգ Ամադեուս Մոցարտ), ռոմանտիզմի (Հեկտոր Բեռլիոզ, Ֆրանց Շուբերտ, Բեթհովեն), ու Գուստավ Մահլերի, Բենջամին Բրիտենի ստեղծագործություններից։


== Մրցանակներ ==
Շեքսպիրյան մրցանակ (1971).
Լեոնի Սոնինգի մրցանակ (1979).
Բրիտանական կայսրության շքանշան (1976),
Պատվո ասպետի շքանշան (1993).


== Գրականություն ==
Blyth A. Janet Baker. New York: Drake, 1973
J.Baker. Full circle: an autobiographical journal (1982, բազմակի անգամ վերահրատարակվել է)


== Ծանոթագրություններ ==
Զինվորական գերեզմանատուն № 7 (Դեշնիցա)

Զինվորական գերեզմանատուն № 7 (Դեշնիցա) (լեհ.՝ Cmentarz wojenny nr 7 - Desznica), զինվորական գերեզմանատուն, որը գտնվում է Դեշնիցա գյուղի Յասլենսկի մարզի մերձակայքում՝ Անդրկարպատյան վոևոդությունում։ Գերեզմանը մաս է կազմում Արևմտագալիցիական զինվորական գերեզմանոցի, որը ստեղծվել է Առաջին համաշխարհային պատերազմի տարիներին։ Գերեզմանոցում հուղարկավորված են  Ավստրո-հունգարական, գերմանական և ռուսական բանակի ծառայողներ, ովքեր զոհվել են Առաջին համաշխարհային պատերազմի ժամանակ։


== Պատմություն ==
Գերեզմանատունը կառուցվել է 1915 թվականին  Ռազմական գերեզմանների վարչության Կ. և Կ. զինվորական պարետատան Կրակովի կողմից ավստրիացի ճարտարապետներ Դուշան Յուրկովիչի և Ադոլֆ Կաշպարի ծրագրով։ Գերեզմանատունը ունի ուղղանկյունի ձև և 427  քառակուսի մետր տարածք, որտեղ կան 3 եղբայրական և 35 անհատական գերեզմաններ, որոնցում հուղարկավորված են 32 ավստրիացի, 2 գերմանացի, 2 խաղաղ բնակիչ և 39 ռուս զինվորներ։


== Բնութագրում ==
Գերեզմանատունը գտնվում է լավ վիճակում և գտնվում է գյուղական ճանապարհի մոտ Դիմիտրի Սոլունսկի եկեղեցու հարևանությամբ, կառուցված 1790 թվականին։ Գերեզմանատան մուտքը տեղակայված են հետնամասից (եկեղեցու կողմից)։ 90-ական թվականներին գերեզմանատունը վերակառուցվել է, նախնական ծրագրի համաձայն վերականգնվել է քարե պատը, տարածքը մաքրված է։ Քանդակազարդի երկու կողմերում տեղակայված են հուշատախտակներ գերմաներեն գրվածքներով.


== Աղբյուրներ ==
Oktawian Duda: Cmentarze I wojny światowej w Galicji Zachodniej. Warszawa: Ośrodek Ochrony Zabytkowego Krajobrazu, 1995. ISBN 83-85548-33-5.


== Արտաքին հղումներ ==
Cmentarz wojenny nr 7 — Desznica Archived 2016-03-05 at the Wayback Machine. (լեհ.)
Метрика кладбища (լեհ.)
Տիբյու (գետ)

Անվան այլ կիրառումների համար տե՛ս՝ Տիբյու (այլ կիրառումներ)Տիբյու (ռուս.՝ Тыбъю), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Ինատ գետի աջ ափին՝ 44 կմ հեռավորության վրա։ Գետի երկարությունը կազմում է 10 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը՝ Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050100112103000060030
Կոդը ըստ հիդրոլոգիական հետազոտության (ՌԴ) — 103006003
Ավազանի կոդը — 03.05.01.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Սլավուտա (քաղաք, Ուկրաինա)

Անվան այլ կիրառումների համար տե՛ս՝ Սլավուտա (այլ կիրառումներ)Սլավուտա (ուկրաիներեն՝ Славута), քաղաք Ուկրաինայի Խմելնիցկիի մարզի Սլավուտայի շրջանում, շրջկենտրոն։ Հիմնադրվել է 1633 թվականին։
2007 թվականի տվյալներով Սլավու́տա քաղաքում բնակվում էր 35 071 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Իզմիրի մարզ

Իզմիրի մարզ (թուրքերեն՝ İzmir ili, վարչական միավոր Թուրքիայի արևմուտքում՝ Եգեյան տարածաշրջանում։


== Աշխարհագրություն ==
Իզմիրի մարզը գտնվում է Փոքր Ասիայի արևմուտքում, սահմանակցում է հետևյալ մարզերով. Բալըքեսիր (հյուսիս), Մանիսա (արևելք), Այդըն (հարավ)։ Արևմուտքում Եգեյան ծովն է։ Տարածքում են Փոքր Մենդերես, Քոջաչայ, Բաքըրչայ գետերը։


== Պատմություն ==
Իզմիրի մարզի տարածքը բնակեցված է եղել հնագույն ժամանակներից։ Այստեղ առաջին բնակավայրերը կառուցվել են մ.թ.ա. 1-ին հազարամյակի ընթացքում՝ լիդիացիների կողմից։ Մինչ այդ այստեղ բնակություն են հաստատել հին հույները, հիմնել Հոնիա քաղաք-պետությունը, Եփեսոսը։ Ալեքսանդր Մակեդոնացու արշավանքներից հետո այստեղ շարունակվել է հունականության, ապա բյուզանդական դարաշրջանը՝ ընդհուպ մինչև 14-րդ դար։ Հելլենիզմի շրջանում հիմնվել են Զմյուռնիա (Իզմիր), Պերգամոն  (Բերգամա) և այլ քաղաքները։ Իկոնիայի սուլթանության թուլացումից հետո մարզի տարածքը երբեմն ենթարկվել է Այդընիների թյուրքական (1300-1425) իշխանությանը։ Այնուհետև այստեղ հաստատվել է Օսմանյան պետության գերիշխանությունը. տարածքը մտել է Անատոլիայի կուսակալության (1393-1864) մեջ։ 19-րդ դարի թանզիմաթի դարաշրջանում մտնում է Այդընի վիլայեթի կազմ։
Դարեր շարունակ մարզը ղեկավարվել է թուրքերի կողմից։ Բացառություն է կազմել հույն-թուրքական պատերազմում (1919-1922) մարզի նվաճումը, որը կարճ ժամանակ է տևել։ Թուրքիայի անկախության պատերազմում քեմալական զորքերն իրենց իշխանությունը հաստատել են ինչպես Իզմիրում, այնպես էլ ամբողջ Փոքր Ասիայում։ 1920-ական թվականներին ձևավորվել են ժամանակակից մարզերը, այդ թվում՝ Իզմիրը։


== Վարչական բաժանում ==

Մարզի տարածքը 11,973 կմ² է, բաժանվում է 31 շրջանների։ Դրանք են՝

Բնակչությունը հասել է 4,320,519 մարդու (2018 թվականի տվյալներով)։ Կենտրոնը Իզմիր քաղաքն է։ Այստեղ գործում են մի քանի համալսարաններ՝ Էգե (1955), Դոքուզ Էյլուլ (1982), Տեխնոլոգիական (1992), Տնտեսագիտության (2001), Յաշար (2001), Քաթիփ Չելեբի (2010), Բաքըրչայ (2016), Դեմոկրատական (2016)։


== Տնտեսություն ==
Մարզի եկամտի հիմնական աղբյուրներն են զբոսաշրջությունը, կապի ու տրանսպորտի վրա հիմնված առևտուրը։ Որոշակի տոկոս է ապահովում նաև մեքենաշինությունը. Իզմիր քաղաքում գտնվում է BMC Sanayi ve Ticaret A.Ş. ընկերությունը, որն արտադրում է ավտոբուսներ և բեռնատար մեքենաներ։ Օդային դարպասը Իզմիրի օդանավակայանն է. 2018 թվականին այն սպասարկել է մոտ 13 միլիոն ուղևոր։ Երկաթուղով և ավտոխճուղով կապված է հարևան և հեռավոր մարզերի հետ։


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
İzmir governor's official website
İzmir metropolitan municipality's official website Archived 2011-08-20 at the Wayback Machine.
Directorate of Culture and Tourism in İzmir
İzmir weather forecast information Archived 2011-08-24 at the Wayback Machine.
Կոսե (Էստոնիայի շրջան)

Կոսե շրջան (էստ․՝ Kose vald), շրջան Էստոնիայի Հարյումաա նահանգում։ Շրջանի կենտրոնն է Կոսե գյուղական ավանը։


== Բնակչություն ==
2012 թվականի տվյալներով շրջանում բնակվում էին 5877 մարդ։ Բնակչության խտությունը շրջանում կազմում էր 24,76 մարդ/կմ²։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Շրջանի վարչության պաշտոնական վեբ կայքը Archived 2006-04-30 at the Wayback Machine. (էստոներեն)
Իվան Խեմնիցեր

Իվան Իվանովիչ Խեմնիցեր (ռուս.՝ Иван Иванович Хемницер, հունվարի 5 (16), 1745 կամ 1745, Ենոտաևկա, Աստրախանի նահանգ, Ռուսական կայսրություն - մարտի 19 (30), 1784, Իզմիր, Անատոլիայի էլայեթ, Օսմանյան կայսրություն), ռուս բանաստեղծ։ Մասնակցել է Յոթնամյա պատերազմի արշավանքներին։ 1779 թվականից եղել է գլխավոր հյուպատոս Զմյուռնիայում (Թուրքիա), որտեղ և վախճանվել է։ 1779 թվականին լույս է տեսել «N. N-ի չափածո առակներն ու հեքիաթները»։ Խեմնիցերը դատապարտել է զավթողական պատերազմները («Տուն», «ժողովուրդ և կուռքեր» և այլն)։


== Ծանոթագրություններ ==
Հունգարիայի երկաթուղու պատմության թանգարան

Հունգարիայի երկաթուղու պատմության թանգարան («Հունգարական երկաթուղային թանգարան», հունգ.՝ Magyar Vasúttörténeti Park), երկաթուղային թանգարան, որը գտնվում է Հունգարիայի մայրաքաղաք Բուդապեշտի երկաթուղային կայարանում և Հունգարիայի պետական երկաթուղու (MÁV) արհեստանոցներում, Բուդապեշտի նախկին հյուսիսային դեպոյում։
Թանգարանն ընդգրկում է ավելի քան 70.000 քառակուսի մետր տարածք և ունի ավելի քան հարյուր ցուցանմուշ, հիմնականում տրանսպորտային միջոցներ (լոկոմոտիվներ, վագոններ և այլն) և երկաթուղային սարքավորում։


== Նկարագրություն ==

Թանգարանում կա պարկ Հունգարիայի պետական ​​երկաթուղու 50-ից ավելի լոկոմոտիվներ, սկսած նրանցից, որոնք շարժման մեջ են դրվում շոգեմեքենաների կողմից, և ավարտվում նրանցով, որոնք շարժման մեջ են դրվում էլեկտրաշարժիչներով։ Միևնույն ժամանակ, նրանցից ոմանք դեռևս կարող են շահագործվել։ Թանգարանում ցուցադրվում են նաև երկաթուղային տրանսպորտի այլ տեսակներ, օրինակ, ձեռքի շարժակով երկաթուղային սայլակը և ռելսերի վիճակի վերահսկման համար օգտագործվող ստուգիչ մեքենան։ Ցուցանմուշների շարքում են Արևելյան ճեպընթացի համար կառուցված վագոն-ռեստորանը և Árpád վագոնը, որոնք հավաքվել են համապատասխանաբար 1912 և 1934 թվականներին։
Թանգարանում կա նաև «Չայկա» (ГАЗ-13) ավտոմեքենան, որը հանդիսանում էր Հունգարիայի Ժողովրդական Հանրապետության նախարարների խորհրդի նախագահ Յենյո Ֆոկի պաշտոնական մեքենան։ Ավելի ուշ, մեքենան վերափոխվել է Հունգարիայի պետական ​​երկաթուղիների կողմից ռելսերով շարժման համար։
Թանգարանի հիմնական շենքում ներկայացված են երկաթուղային կայանների, երկաթուղային սարքավորումների և Հունգարիայի երկաթուղիների պատմության վերաբերյալ ցուցանմուշներ։ Ցուցանմուշներից շատերը ինտերակտիվ են, օրինակ, սայլակի կառավարումը և փորձարկումը MÁV V63 -ի համար կառուցված շարժիչի սիմուլյատորի վրա։ Գոյություն ունի նաև տուն երկաթուղու մանրակերտով։ Թանգարանում գործում է երեխաների համար փոքրիկ պարկի երկաթուղի։ Թանգարանի տարածքում գոյություն ունեն շրջադարձային շրջան և հովհարային դեպո 34 կայարաններով։
Ներկայումս գործող լոկոմոտիվներն օգտագործվում են Հունգարիայում և արտասահմանում պատմական երկաթուղային ուղևորությունների համար։
Հունգարիայի երկաթուղային թանգարանի լոկոմոտիվներից մեկը հանդիսանում է MÁV 411.118 -ը, որը հետխորհրդային տարածքում հայտնի է որպես «Շա» լոկոմոտիվ։ Այս շոգեքարշերը արտադրվել են ԱՄՆ-ում` Baldwin և ALCO գործարաններում, որպես USATC S160 դասի ռազմական շոգեքարշեր։


== Պատմություն ==
Հունգարիայի երկաթուղային թանգարանն իր իր դռները բացել է 2000 թվականի հուլիսի 14-ին։ Թանգարանին աջակցում է Հունգարիայի երկաթուղային թանգարանի հիմնադրամը, որը հիմնադրվել է 1999 թվականի նոյեմբերի 22-ին։


== Պատկերասրահ ==

		
		
		
		
		
		
		
		
		
		
		
		
		
		
		


== Ծանոթագրություններ ==


== Արտաքին հղումներ ==
MÁV Nostalgia (бюро ретротехники Венгерской железной дороги) Archived 2020-09-18 at the Wayback Machine.(հունգարերեն)(անգլ.)
Vasúttörténeti park (официальный сайт)(հունգարերեն)(անգլ.)(գերմ.)
Կարլուշ Մանե

Կարլուշ Մանուել Կարդոսո Մանե (պորտ.՝ Carlos Manuel Cardoso Mané, մարտի 11 1994, Լիսաբոն, Պորտուգալիա), պորտուգալացի ֆուտբոլիստ, «Սպորտինգ» ակումբի վինգեր։


== Ակումբային կարիերա ==
Մանեն իր հայրենի քաղաքի «Սպորտինգ» ակումբի սանն է։ 2013 թվականի հեկտեմբերի 5-ին «Վիտորիա Սետուբալի» դեմ խաղում նա դեբյուտեց Սանգրիշ Լիգայում։ 2014 թվականի փետրվարի 15-ին «Օլյանենսիի» դեմ աղում Կարլուշ «առյուծների» կազմում խփեց իր առաջին գոլը։ 2015 թվականին Մանեն «Սպորտինգի» հետ նվաճեց Պորտուգալիայի գավաթը։


== Միջազգային կարիերա ==
2015 թվականին Չեխիայում Պորտուգալիայի երիտասարդական հավաքականի կազմում Մանեն նվաճել է Եվրոպայի երիտասարդական առաջնության արծաթե մեդալներ։ Մրցաշարին նա խաղացել է Անգլիայի և Իտալիայի հավաքականների հետ խաղերում։


== Ձեռքբերումներ ==
Թիմային
 «Սպորտինգ»

Պորտուգալիայի գավաթ՝ 2014-15
Պորտուգալիայի սուպերգավաթ՝ 2015Միջազգային
 Պորտուգալիայի երիտասարդական հավաքական

 Եվրոպայի երիտասարդական առաջնություն՝ 2015


== Ծանոթագրություններ ==


== Արտաքին հղումներ ==
Պրոֆիլը transfermarkt.com կայքում(անգլ.)
Սեն Մարսիալ դը Միրամբո

Սեն Մարսիալ դը Միրամբո (ֆր.՝ Saint-Martial-de-Mirambeau), համայնք Ֆրանսիայում, Պուատու Շարանտա մարզի Ծովափնյա Շարանտի գավառում։ Մտնում է Միրամբո կանտոնի Ժոնզակ շրջանի կազմի մեջ։ 
Համայնքի INSEE կոդ՝ 17362։


== Բնակչություն ==
Համայնքի բնակչությունը 2010 թվականին կազմում էր 220 մարդ։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
Վիճակագրության ազգային ինստիտուտ. Սեն Մարսիալ դը Միրամբո (ֆր.)
Սապֆոյական տուն

Սապֆոյական տուն, անտիկ տաղաչափության տուն՝ կազմված 4 տողից (լոգաեդներ), առաջին անգամ կիրառել է հույն բանաստեղծուհի Սապֆոն։ Փոքր սապֆոյական տունը հռոմեական քնարերգություն են փոխադրել և կիրառել Կատուլլուսը և Հորացիոսը, մեծը՝ Հորացիոսը։

Փոքր սապֆոյական տունՓոքր սապֆոյական տունը ուշ անտիկ քնարերգության շրջանի ամենակիրառելի ձևերից էր, կազմված էր 3 տասնմեկավանկ «սապֆոյական փոքր» բանատողերից և 4-րդ՝ ադոնիայից՝ կարճ կիսատող-անդամ։
—U ¦ —X | —UU— | U— ¦ X
—U ¦ —X | —UU— | U— ¦ X
—U ¦ —X | —UU— | U— ¦ X
—UU— | X

հին հունարեն՝ Φαίνεταί μοι κῆνος ἴσος θέοισιν
ἔμμεν ὤνηρ, ὄστις ἐναντίος τοι
ἰζάνει καì πλασίον ἆδυ φωνεύ-
       σας ὑπακούει.
(Սապֆո, 31)
լատ.՝ Iām satīs tērrīs nivis ātque dīrāe
grāndinīs mīsīt Pater ēt rubēntē
dēxterā sācrās iaculātus ārcēs
       tērruit Ūrbem.
(Հորացիոս, Carmina I 2, 1—4)
Но́чь была́ прохла́дная, све́тло в не́бе, 
Зве́зды бле́щут, ти́хо исто́чник лье́тся, 
Ве́тры не́жны ве́ют, шумя́т листа́ми
То́поли бе́лы.

(Ռադիշչև, «Сапфические строфы» («Սապֆոյական քառյակներ»), 1—4)(ռուս.)
Հայ գրականության մեջ ևս կան սապֆոյական տան նմանակման օրինակներ.
Եվ արբած կյանքի անուշ գաղտնիքով, 
Ողջույն կըտամ ես ջրին ու հողին, 
Կըկանչեմ զվարթ ու արբուն երգով
Անց ու դարձողին...

(Վ. Տերյան, «Թափառումի սեր»)


== Ծանոթագրություններ ==


== Արտաքին հղումներ ==
«Սապֆոյական տուն» հոդվածը «Սովետական մեծ հանրագիտարանում»
Maybelline

Maybelline New York («Մայբելլին Նյու Յորք»), կոսմետիկայի բրենդ, այժմ պատկանում է L’Oréal-ին։


== Պատմություն ==
«Maybelline» ընկերությունը ստեղծվել է 1915 թվականին նյույորքցի դեղագործ Թ. Լ. Ուիլյամսի կողմից։ Երկրորդ տասնամյակում Ուիլյամսը նկատեց, թե ինչպես է իր կրտսեր քույրը՝ Մայբելլը կիրառել վազելինի և ածխի փոշու խառնուրդում իր թարթիչները ավելի մուգ դարձնելու համար։ Նա վերարտադրեց այդ խառնուրդը իր փոքրիկ լաբորատորիայում և վաճառեց այն «Lash-Brow-Ine» անունով։ Չնայած այն հանգամանքին, որ ապրանքը դարձել էր տեղական բրենդ, անգրավիչ անվանումը վախեցրեց նոր գնորդին, որից հետո Ուիլյամսը «Lash-Brow-Ine» վերանվանեց «Մայբելլին» (անգլ.՝ Maybelline, Mabel և vaseline): Մեկ այլ վարկածի համաձայն՝ Ուիլյամսն առաջին սևաներկը ստեղծել է հատուկ Մայբելլի համար և հենց նա էլ օգնել է աղջկան գերել իր փեսացուին։ 1917 թվականին ընկերությունը թողարկում է ստվերաներկ, «Ամենօրյա ժամանակակից դիմահարդարում աչքերի համար» (անգլ.՝ the first modern eye cosmetic for everyday use), իսկ 1960 թվականին՝ «Ultra Lash», ջրակայուն սևաներկը ապլիկատոր խոզանակով։
1967 թվականին Թ.Լ. Ուիլյամսը ընկերության գույքը վաճառում է «Plough, Inc.»-ին (այժմ՝ Schering-Plough), որը գտնվում է Մեմֆիսում։ Այնուհետև գործարանը տեղափոխվել է Չիկագո, որից հետո Նյու Յորք։ 1975 թվականին գործարանը տեղափոխվեց  Արկանզաս նահանգի Լիթլ Ռոք քաղաք, որտեղ էլ այն գտնվում է մինչ օրս։ 1990 թվականին «Schering-Plough»-ը վաճառում է «Maybelline»-ը նյույորքյան «Wasserstein Perella» ներդրումային ընկերությանը։ «Maybelline»-ի գործարանը Մեմֆիսում մնում է մինչև 1996 թվականը, մինչ ընկերությունը հերթական անգամ կտեղափոխվեր Նյու Յորք։
Ընկերության համար մեծ առավելություն էր ընդունել նորաձևության պաշտոնում համակարգող (անգլ.՝ beauty fashion coordinator) հայտնի ամերիկյան հեռուստատեսային աստղ Լինդա Կարտերին, որը հայտնի է դարձել «Հրաշք կին»-ը հեռուստասերիալով, նաև նկարահանվել է «Maybelline»-ի մի քանի հեռուստատեսային ու տպագիր գովազդներում։ Այնպիսի մարդիկ, ինչպիսիք են Քրիստի Տարլինգտոն, Ջոզի Մարան, Ադրիանա Լիման, Միրանդա Քերը, Սառա Միշել Գելարը, Մելինա Քանաքարեդը, Չժան Ցզիին, Ֆաշա Սանդխան և Քրիստեն Դեյվիսը աջակցել են «Maybelline»-ի արտադրանքին։ Այժմ ընկերության դեմքերն են Քրիստի Տարլինգտոն, Յուլյա Շտեգները, Ջեսիկա Ուայտը, Էրին Ուոսսոն, Էմիլի Դա Դոնատոն, Ադրիանա Լիման։
1991 թվականին ընկերությունը ընդունեց ժամանակակից կարգախոս՝ «Maybe She’s Born With It. Maybe It’s Maybelline»  («Գուցե նա ծնվել է հենց այդպես։ Գուցե դա Մայբելլնն է»)։
1996 թվականին գործարանը գնել է L'Oréal- ը, վերջինս էլ ամբողջ շուկային ապահովում է կոսմետիկայով։


== Ծանոթագրություններ ==


== Արտաքին հղումներ ==
Официальный сайт(անգլ.)
Официальный сайт на русском языке
Էուջենիո Մոնտի

Էուջենիո Մոնտի (իտալերեն՝ Eugenio Monti, հունվարի 23, 1928(1928-01-23)[…], Դոբիակո, Բոլցանո, Venezia Tridentina, Իտալիայի թագավորություն - դեկտեմբերի 1, 2003(2003-12-01), Բելունո, Վենետո, Իտալիա), իտալացի բոբսլեյիստ, կրկնակի օլիմպիական չեմպիոն և աշխարհի իննակի չեմպիոն (յոթ անգամ՝ զույգերով, երկու անգամ՝ քառյակներով)։ Սպորտային վարպետության սկզբունքների համար 1964 թվականին պարգևատրվել է Պիեռ դը Կուբերտենի անվան շքանշանով։


== Կենսագրություն ==
Ծնված լինելով Դոբիակոյում՝ «Թռչող կարմրագլուխը» դարձել է իտալացի լավագույն երիտասարդ լեռնադահուկորդը, որը ազգային չեմպիոնական տիտղոսներ է նվաճել սլալոմում և մեծ սլալոմում։ Սակայն  1951 թվականին կտրել է երկու ոտքերի ծնկների հոդակապերը և դադարեցրել դահուկային սպորտի կարիերան։ Դրանից հետո Մոնտին անցել է բոբսեյի։
1954 թվականին նա նվաճել է իր Իտալիայի առաջին առաջնությունը, իսկ 1957 թվականին՝ աշխարհի առաջնությունը։ 1956 թ Կորտինա դ՚ Ամպեցոյի օլիմպիական խաղերում նա նվաճել է երկու արծաթե մեդալ՝ զույգերով և քառյակներով։ 1960 թվականին նա չի կարողացել մասնակցել Օլիմպիական խաղերի, քանի որ տնտեսական պատճառներով դրանում բոբսլիգ չի անցկացվել։
1964-ին Ինսբրուքում արարք է արել, որը համաշխարհային ճանաչում է ձեռք բերել։ Նրա զույգը առաջատար էր, և երբ նրա մրցակիցների՝ բրիտանացիներ Էնթոնի Նեշի և Ռոբին Դիքսոնի բոբը կոտրվել է, Մոնտին, նրանց արժանիքները որպես արժանի մրցակից ընդունելով, իր բոբից տվել է անհրաժեշտ մասը մրցակիցներին, ինչի արդյունքում նրանք շահել են։ Նա նմանատիպ արարք է արել քառյակի մրցույթի ժամանակ, երբ նա անձամբ վերանորոգել է կանադացիների մարզագործիքը, որոնք արդյունքում ստացել են ոսկին։ Այնտեղ՝ Ինսբրուքում, Մոնտին եղել է Իտալիայի հավաքականի դրոշակակիրը։ Ի պատիվ դրան՝ շրջադարձներից մեկը անվանվել է նրա անունով։
1968 թվականին Գրենոբլում վերջապես Մոնտիի զույգը և քառյակը նվաճել են ոսկի։ Սակայն Իտալիան զույգի մեջ ցույց է տվել նույն ժամանակը, ինչ Գերմանիան, և առաջնությունը տվել են Մոնտիին դե Պաոլիսի հետ միասին միայն այն պատճառով, որ նույն ուղու վրա նրանք ռեկորդ են սահմանել։ Մոնտին ուզում էր դիմել դատավորներին, որ ԳԴՀ-ին նույնպես ոսկի շնորհվի, քանի որ «մեր բախտը բերել է միայն առաջին մրցավազքում», և  արդարություն պետք է լինի։ Հազիվ չորս գործընկերներ համոզել են նրան, որ մեդալը պահի իրեն։
Գրենոբլում անցկացվող օլիմպիական խաղերից հետո նա հեռացել է սպորտից և զբաղվել է Կորտինա Դ'Ամպեցոում գտնվող բոբսլեի իր ուղով՝ հոգ է տարել դրա մասին, կազմակերպել մրցումներ։
Նրա որդին դարձել է թմրամոլ և շուտով մահացել։ Իր կյանքի վերջում Մոնտին հիվանդացել է Պարկինսոնի հիվանդությամբ։ Այն պատճառով, որ այլևս չէր կարող սպորտով զբաղվել և ընդհանրապես վարել ակտիվ կյանք, 2003 թվականին 75 տարեկան հասակում ինքնասպան է եղել հրազենով։


== Մրցանակներ ==
2009 թվականի հուլիս — Միջազգային «Մեցենատ» մրցանակ


== Ծանոթագրություն ==


== Արտաքին հղումներ ==
Профайл спортсмена на сайте databaseOlympics.com (անգլ.)
«Конец легенды». Из блокнота Долгополова. «Российская газета» № 155 (4979) от 20 августа 2009.
Ձորաղբյուրի բրածո ֆլորա

Ձորաղբյուրի, բրածո ֆլորա, բնության հուշարձան Հայաստանի Հանրապետությունում։ Բնության հուշարձանը գտնվում է Կոտայքի մարզի Ձորաղբյուր գյուղում։ Այն գրանցված է Հայաստանի Հանրապետության Բնապահպանության նախարարության բնության պետական հուշարձանների ցանկում։ Բնության պետական հուշարձանների ցանկում ներառվել է 2008 թվականի օգոստոսի 14-ին ընդունված «Հայաստանի Հանրապետության բնության հուշարձանների ցանկը հաստատելու մասին» ՀՀ Կառավարության որոշման համաձայն։


== Ծանոթագրություններ ==


== Տես նաև ==
Հայաստանի բնության հատուկ պահպանվող տարածքներ
Բնության պետական հուշարձաններից ցանկը Վիքին սիրում է Երկիրը հուշարձանների ցանկում
Մ.թ.ա. 407


== Դեպքեր ==


== Ծնունդներ ==


== Մահեր ==
Սորմոն

Սորմոն (ֆր.՝ Sormonne), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2008 թվականի դրությամբ կազմում է 568 մարդ, բնակչության խտությունը` 119.58 մարդ/կմ²։ Բնակավայրը զբաղեցնում է 4.75 կմ² տարածք։


== Աշխարհագրություն ==
Գտնվում է Փարիզ քաղաքից 195 կմ հյուսիս-արևելք, Շալոն ան Շամպայն քաղաքից 100 կմ հյուսիս, Շառլվիլ Մեզիեր քաղաքից 12 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 394 աշխատունակ (15-64 տարեկան) բնակիչ, որոնցից ակտիվ էին 298-ը, իսկ ոչ ակտիվները` 96։ Ակտիվության ցուցանիշը կազմում է 75,6 %։ 298 աշխատունակ մարդկանցից աշխատել է 278 անձ (142 տղամարդ և 136 կին)։ Գործազուրկ են եղել 20 անձ (10 տղամարդ և 10 կին)։ 96 անաշխատունակներից 26-ը եղել են աշակերտներ կամ ուսանողներ, 34-ը` թոշակառուներ, իսկ 36-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ծիածանափայլ իշխան

Ծիածանափայլ իշխան, ծիածանախայտ (լատ.՝ Parasalmo mikissa), սաղմոնաձկների ընտանիքի ձուկ։ ՀՀ ֆորելային տնտեսություններում սկսել է աճեցվել XX դարի 60-ական թվականների վերջից, որտեղից պատահականորեն և պարբերաբար թափանցում է Մեծամոր, Հրազդան, Ազատ, Աղստև, Արփա գետերը։ Նախընտրում է գետերի արագընթաց տեղամասերը։ Խոշոր ձուկ է։


== Արտաքին տեսք ==
Մարմինն իլիկանման է, կողքերից մի փոքր սեղմված, երկարությունը՝ 25-30 (երբեմն՝ 90) սմ, զանգվածը՝ մինչև 20 կգ և ավելի։ Մեջքային և պոչային լողակների միջև առկա է ճարպային լողակը։ Դունչը բութ է՝ մեծ բերանով։ Ծնոտները և խոփոսկրը զինված են ատամներով։ Մանրաձկների պոչային լողակի արտաքին եզրը ոչ խորը կտրվածքով է, որը տարիքին զուգընթաց աստիճանաբար անհետանում է։ Թեփուկները մանր են կողագծում՝ 135-140 հատ։ Մեջքային լողակում ճառագայթները 13-14-ն են, հետնալողակում՝ 10-11։ Մարմնի ընդհանուր գունավորումն արծաթավուն է։ Մարմինը, մեջքային ու պոչային լողակները պատված են բազմալծիվ մանր սև պտերով։ Կողքերի երկայնքով ձգվում է ծիրանակարմրավուն լայն շերտ։ Մանրաձկների կողքերը պատված են լայնակի խոշոր բծերով։


== Բազմացում ==
Բազմացման շրջանում արուների մարմնի գույնը մգանում է, ծնոտները երկարում են, կողքերի ծիրանակարմրավուն գունավորումը դառնում է ավելի վառ և ձեռք բերում ծիածանային նրբերանգներ։ Անազատ պայմաններում բուծվել են մարմնի զանազան գունավորումով (դեղնաոսկեգույն, գորշ, կապույտ, նարնջագույն և այլն) ցեղախմբեր։ Սեռահասուն է դառնում 2-4 տարեկանում։ Արուներն ավելի վաղ են հասունանում, քան էգերը։ ՀՀ բնական ջրամբարներում բազմացում դեռևս չի արձանագրվել։ Այն կարող է կատարվել միայն ձկնաբուծարաններում՝ արհեստական բեղմնավորմամբ։ 
Բնության մեջ բազմանում է գետերի խճապատ հատակին՝ բներ կառուցելով 4-8 °C ջերմաստիճանային պայմաններում։ Բեղունությունը կազմում է 3-5 հազար (կարող է հասնել մինչև 11 հազար) ձկնկիթի, որը վառ նարնջագույն է, խոշոր, տրամագիծը՝ 4-5 մմ։


== Ձկնկիթի զարգացում ==
Ձկնկիթի զարգացումը արհեստական պայմաններում տևում է 29-75, բնության մեջ՝ 100- 150 օր (կախված ջրի ջերմաստիճանից)։ Արագաճ ձկնատեսակ է. մանրաձկները 20 օրում կարող են հասնել 300 մգ-ի, իսկ 2-3 ամիս անց՝ 15 գ-ի։ Սնվում է հիմնականում կենդանական պլանկտոնով, միջատներով և նրանց թրթուրներով, երբեմն՝ բենթոսային օրգանիզմներով, նաև մանր ողնաշարավորներով (ձկներ, գորտեր և շերեփուկներ)։ Աճեցվում է ՀՀ գրեթե բոլոր մարզերի ֆորելային տնտեսություններում։


== Պատկերասրահ ==

		
		
		
		
		


== Արտաքին հղումներ ==
ԹՈՓ 5 ՍՆՈՒՑԻՉՆԵՐԸ, ՈՐՈՆՑՈՎ ՀԱՐՈՒՍՏ Է ԾԻԱԾԱՆԱՓԱՅԼ ԻՇԽԱՆ ՍՆՆԴԱՄԹԵՐՔԸ
Սափոր՝ ծիսական որսի տեսարանով

Սափոր՝ ծիսական որսի տեսարանով, սև փայլեցված ուռուցիկ իրանով կարճավիզ սափոր։ Պահպանվում է Հայաստանի պատմության թանգարանում 1919-1 համարի ներքո։


== Պատմություն ==
Սափորի կետազարդումով և փորագրությամբ հարդարված իրանի վերին մասում ներկայացված է ծիսական թափորի սյուժե։ Երկանիվ կառքի թափքի վրա կանգնած է մարդու ֆիգուր՝ թևերը լայն տարածած, ձեռքում՝ մտրականման մի առարկա։ Կառքին լծված են զույգ ձիեր։ Նրանց առջևում է գտնվում մարդկային մեկ այլ ֆիգուր՝ ձեռքերը վեր մեկնած, հմայական աղոթքի կամ դյութանքի դիրքով։ Նրանից մի փոքր հեռու՝ անոթի պարագծով ընթացող վեց կենդանիների շարքն է։ Շարքի առջևից քայլում է երկար պոչով, սրադունչ և երկարականջ կենդանի՝ հավանաբար շուն, որի հետևից կեցվածքով և տեսքով իրար նման այծեր են և մեկ ուլ։ Այծերն ունեն երկար և կոր եղջյուրներ, վեր տնկած կարճ պոչեր։ Կենդանիների ընթացքին հակառակ կանգնած ուլի գուխը մեկնած է դեպի մոր պարանոցը։
Պատկեր սյուժեն ծիսահմայական է՝ կապված կենդանիների պաշտամունքի, բերրիության և բեղմնավորության հավատալիքների հետ։


== Աղբյուրներ ==
Հասմիկ Իսրայելյան, Պաշտամունքն ու հավատալիքները ուշ բրոնզեդարյան Հայաստանում, Ե. 1973
Հայացք բրոնզե դարից, Ալբոմ-կատալոգ, Հայաստանի պատմության թանգարան, 2010
Հայացք բրոնզե դարից, Ալբոմ-կատալոգ, Հայաստանի պատմության թանգարան, 2016, 160 էջ։ A Glance from the Bronze Age. Yerevan, History Museum of Armenia, 2016, 160 pages.
Ես ձեզ լսում եմ (մուլտֆիլմ)

«Ես ձեզ լսում եմ», ռուսական մուլտիպլիկացիոն ֆիլմ, որը ստեղծվել է ամերիկացի գրող Դոկտոր Սյուզի հայտնի նույնանուն ստեղծագործության մոտիվների համաձայն։ Ֆիլմի գլխավոր հերոսի նախապատկերը եղել է (Հորտոն փիղը) ակադեմիկոս Անդրեյ Սախարովը։


== Սյուժե ==
Ֆիլմը բարի փղի մասին է, ով շնորհակալ է իր մեծ ականջներին, որ լսեց մի փշրանքի վրա ապրող շատ փոքրիկ մարդկանց և նրանց պաշտպանեց ամեն տեսակի աղետներից։
Փիղը պատկերացրեց, որ այնտեղի մարդիկ էլ ունեն մարդկային ամեն ինչ։ Փղի անունը Հորտոն է, այդպիսի անունը հանդիպում է շատ հազվադեպ։ Դոկտոր Սյուզիի պատմվածքի մեջ ամեն ինչը տեղի է ունենում Խորհրդային Միության ուտոպիստական Նուլ ջունգլիում։ Հետևաբար, ամեն ինչը նկարահանված է խորհրդային արտադրության տեխնիկաներով։


== Ստեղծողներ ==


== Ծանոթագրություններ ==
Կերչինսկի

Կերչինսկի (ռուս.՝ Керчикский), ավան Ռուսաստանի Ռոստովի մարզի Ուստ-Դոնեցկի շրջանում։ Մտնում է Մելիխովսկի գյուղական համայնքի կազմի մեջ։
(4241) Պապալարդո

(4241) Պապալարդո (անգլ.՝ Pappalardo), աստերոիդ աստերոիդների հիմնական գոտում։ Հայտնաբերվել է 1981 թվականի մարտի 2-ին Շելտ Բասի կողմից Սայդինգ Սփրինգում։
Միջին հեռավորությունը Արեգակից կազմում է 2,948479 ա. մ., առավելագույնը մոտենում է 2,7365 ա. մ. հեռավորության վրա և հեռանում 3,1605 ա. մ.։ Արեգակի շուրջ մեկ ամբողջական պտույտ է կատարում 1849,25 երկրային օրվա ընթացքում, իր ուղեծրով շարժվելով միջինում 0,194674 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 0,97° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4241) Պապալարդո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կենսաբեր

Կենսաբեր, հայկական արական անուն։ Առաջացել է հայերեն կենսաբեր՝ «կյանք բերող» բառից։ Հազվագյուտ նորակերտ անուն, որը գործածական է եղել Երևանում։


== Ծանոթագրություններ ==
Էուրսքուգ-Հյելան

Էուրսքուգ-Հյելան (նորվ.՝ Aurskog-Høland), կոմունա Նորվեգիայի Ակերսհուս ֆյուլքեյում։ Կոմունայի վարչական կենտրոնը Բյորքելանգեն քաղաքն է։ Պաշտոնական լեզուն բուկմոլն է։ Զբաղեցնում է 961 կմ² տարածք։
Էուրսքուգ-Հյելան կոմունան կազմավորվել է 1838 թվականի հունվարի 1-ին։ Անվան սկզբնամասը՝  Aurr, նշանակում է մանրախիճ, իսկ skógr թարգմանվում է որպես ծառ։ HOLAND-ը կոմունայի հին անվանումն է, ինչը նշանակում է խոտ։
Կոմունայի տարածքի մեծ մասը պատված է անտառներով։ Կան նաև բերրի վարելահողեր։ Այստեղով հոսում են Haldenvassdraget և Hølandselva գետերը։


== Էուրսքուգ-Հյելանի զինանշանը ==
Էուրսքուգ-Հյելան կոմունայի զինանշանը հաստատվել է 1983 թվականի փետրվարի 4-ին և իրենից ներկայացնում է դեղին վահան, ներքևի մասը սուր, որի վրա պատկերված է սև գույնի խեցգետին։ Խեդգետինի պատկերը վերցված է կոմունայի հին զինանշաններից։ Այն խորհրդանշում է ծովը և համայնքի տնտեսությունը, որը հիմնականում կապված է ծովի հետ։


== Բնակչություն ==
Համաձայն 2007 թվականի մարդահամարի տվյալների՝ Էուրսքուգ-Հյելան կոմունայում բնակվում է 13587 մարդ։ Կոմունայի բնակչության քանակը վերջին 60 տարում աճ է գրանցել։


== Տնտեսություն ==
Էուրսքուգ-Հյելանում գտնվում են բազմաթիվ ալրաղացներ, որոնք ալյուր են պատրաստում ոչ միայն կոմունայի կարիքների, այլև ամբողջ երկրի համար։ Այստեղ գտնվում է նաև խոշոր տպարան, որտեղ տպագրվում են բազմաթիվ թերթեր, պարբերականներ, գրքեր։ Քանի որ Օսլոն գտնվում է մեկ ժավա ավտոմոբիլային ճանապարհի հեռավորության վրա, ապա տնտեսության զարգացման գործում մայրաքաղաքը մեծ դեր է խաղում։


== Պատկերասրահ ==

		
		
		


== Աղբյուրներ ==
Store norske leksikon. (նորվեգերեն)


== Արտաքին հղումներ ==
Կոմունայի վիճակագրական տվյալները վերցված Նորվեգիայի վիճվարչությունից: Archived 2007-09-30 at the Wayback Machine. (նորվեգերեն)


== Ծանոթագրություններ ==
(8849) Բրայթոն

(8849) Բրայթոն (անգլ.՝ Brighton), աստերոիդ աստերոիդների հիմնական գոտում։ Հայտնաբերվել է 1990 թվականի նոյեմբերի 15-ին Էրիկ Էլստի կողմից Լա Սիլյայում։
Միջին հեռավորությունը Արեգակից կազմում է 2,916859 ա. մ., առավելագույնը մոտենում է 2,6105 ա. մ. հեռավորության վրա և հեռանում 3,2232 ա. մ.։ Արեգակի շուրջ մեկ ամբողջական պտույտ է կատարում 1819,58 երկրային օրվա ընթացքում, իր ուղեծրով շարժվելով միջինում 0,197848 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,99° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8849) Բրայթոն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ղփչաղական տափաստան

Ղփչաղական տափաստան, նաև՝ Կումանական տափաստան, Պոլովական տափաստան (պարսկերեն՝ دشت قپچاق, Ղրիմի թաթարերեն՝ Deşt-i Qıpçaq, ղրղզ.՝ Дештэ-кыпчак, ղազ.՝ Дешті Қыпшақ, Қыпшақ даласы, բաշկիրերեն՝ Ҡыпcаҡ далаһы; թաթ.՝ Дәштекыпчак, Dəşteqıpçaq; ուզբ.՝ dashti-qipchoq, որը թարգմանաբար պարսկերենից նշանակում է «ղփչաղական տափաստան»), պատմական շրջան Եվրասիայում, որը ձգվում էր Դանուբի գետաբերանից մինչև Սիրդարյայի և Բալխաշ լճի ստորին ավազանը։


== Ծանոթագրություններ ==
Ժելեզնի Իստոկ

Ժելեզնի Իստոկ (ռուս.՝ Железный Исток), գետ Ռուսաստանում, հոսում է Նովոսիրսկի շրջան, Ալթայի Հանրապետությունում։ Գետաբերանը տեղակայված է Օբ գետի աջ ափով՝ 3480 կմ հեռավորության վրա։ Գետի երկարությունը 17 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Օբ գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։
Տվյալներն ըստ ջրային ռեսուրսների ֆեդերատիվ տեսչության․

Ջրային օբյեկտի, պետական ջրային գրանցման կոդը - 13010200312115200001047
Հիդրոլոգիական ուսումնասիրությունների կոդը - 115200104
Ավազանի կոդը - 13.01.02.003
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 2


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ռետի (գյուղ, Պիդռալա շրջան)

Ռետի (էստ․՝ Reti), գյուղ Էստոնիայի Վալգամաա նահանգի Պիդռալա շրջանում։
2011 թվականի տվյալներով գյուղում բնակվում էր 54 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Էնդրյուս շրջան (Տեխաս)

Էնդրյուս շրջան (անգլ.՝ Andrews County), ԱՄՆ Տեխաս նահանգի 254 վարչական միավորներից մեկը։ 2008 թվականին բնակչության թիվը կազմում էր 13 65 մարդ։ ԱՄՆ վիճակագրության բյուրոյի համաձայն 2014 թվականին բնակչությունը կազմում էր 17 477 մարդ։ Շրջկենտրոնն է Էնդրյուս բնակավայրը։
Էնդրյուս շրջանը մտնում է Տեխասի այն 46 շրջանների թվի մեջ, որտեղ գործում է «չոր օրենք»-ը։


== Պատմություն ==
Էնդրյուս շրջանը պաշտոնապես կազմավորվել է 1876 թվականին։ Շրջանն իր անվանումը ստացել է Ռիչարդ Էնդրյուսի պատվին, ով առաջին մարդն էր, որը զոհվել է 1835 թվականի Տեխասի անկախության համար մղվող պատերազմում։


== Աշխարհագրություն ==
ԱՄՆ վիճակագրության բյուրոյի տվյալներով Էնդրյուս շրջանի ընդհանուր մակերեսը կազմում է 3888 կմ², որից 3887 կմ²-ն զբաղեցնում է ցամաքը, իսկ 1 կմ²-ն կամ 0,02 %-ը՝ ջրային տարածքները։


=== Հարևան շրջաններ ===
Գեյնս շրջան (հյուսիս)
Մարտին շրջան (արևելք)
Միդլենդ շրջան (հարավ-արևելք)
Էկտոր շրջան (հարավ)
Վինկլեր շրջան (հարավ-արևմուտք)
Լեա շրջան, Նյու Մեքսիկո (արևմուտք)


== Բնակչություն ==
Բնակչության թիվը 2000 թվականի դրությամբ կազմում էր 13 004 մարդ, 2010 թվականին՝ 14 786 մարդ, 2014 թվականին՝ 17 477: Բնակչության խտությունը կազմում էր 4 մարդ/կմ²։ Ռասայական կազմը հետևյալն էր՝ սպիտակամորթներ - 79,5 %, աֆրոամերիկացիներ – 1,5 %, բնիկ ամերիկացիներ (հնդկացիներ) – 1,0 %, ասիացիներ – 0,6 %, այլ ռասաների ներկայացուցիչներ – 15,5 %, երկու կամ ավելի ռասաների ներկայացուցիչներ – 2,0 %: Իսպանախոսները կամ լատինոամերիկացիները կազմում են բնակչության 48,7 %–ը (անկախ ռասայից)։
Տարիքային կազմը հետևյալն է՝ 31,50 % - 18 տարեկանից փոքր, 8,10 % - 18-24 տարեկան, 27,30 % - 25-44 տարեկան, 20,50 % - 45-64 տարեկան և 12,50 % - 65 և ավելի բարձր։ Շրջանի բնակչի միջին տարիքը 34 տարեկան է։ Յուրաքանչյուր 100 կնոջը բաժին է ընկնում 96,30 տղամարդ։ 18 տարեկանից բարձր յուրաքանչյուր 100 կնոջը բաժին է ընկնում 91,20 տղամարդ։
Բնակչության աճի դինամիկան ըստ տարեթվերի․


== Ծանոթագրություններ ==
Սուրբ Երրորդություն եկեղեցի (Ալաթուման)

Սուրբ Երրորդություն եկեղեցի, Հայ Առաքելական Սուրբ Եկեղեցի, գտնվում է Վրաստանի Ախալքալաքի մունիցիպալիտետում, պատմական Ջավախքի գավառի տարածքում, շրջկենտրոն Ախալքալաքից ուղիղ գծով 20 կմ դեպի հյուսիս, Ալաթումանի հայաբնակ գյուղում, կառուցվել է 19-րդ դարում։
Ալաթումանի Սուրբ Երրորդություն եկեղեցի կառուցվել է 1830-ական թվականներին, քարաշեն բազիլիկ կառույց է։ 1856-1857 թվականներին եկեղեցին վերանորոգվել է, սակայն 1899 թվականի դեկտեմբերի 19-ի երկրաշարժից բավականին վնասվել է, ներկայումս կանգուն վիճակում է։
Եկեղեցին փայտածածք է, ունի մեկ մուտք արևմտյան կողմից, մուտքի ճակատին զանգակաատունն է։ Եկեղեցու լուսամուտները և արևմտյան ճակատը սրբատաշ քարից է, իսկ մնացած կառույցը անմշակ քարերով է կառուցված։ Եկեղեցու չափերն են (15․75 x 9․2) մետր։ 
Եկեղեցու մուտքից վեր կա արձանագրություն․ 1856-1857 թվականների եկեղեցու վերանորոգման մասին։ 

Եկեղեցու հոգևոր կազմը եղել է՝ Գրիգոր քհն․ Տեր-Քերոբյանցը և Բարսեղ քհն․ Տեր-Նիկողոսյանը, ծառայել են մինչև 19-րդ դարի 70-ականները։
Եկեղեցուն կից եղել է նաև ծխական դպրոց, ըստ պահպանված տեղեկությունների դպրոցում սովորել են 30 աշակերտ։
2013 թվականի նոյեմբեր ամսին, ձեռամբ Վիրահայոց թեմի առաջնորդ Գերաշնորհ Տեր Վազգեն եպիսկոպոս Միրզախանյանի և մասնակցությամբ Սամցխե-Ջավախքի և Ծալկայի ընդհանուր առաջնորդական փոխանորդ Տ. Բաբգէն վրդ. Սալբիյանի եկեղեցին վերաօծվել է, և ստացել է Սուրբ Երրորդություն անունը։


== Ծանոթագրություններ ==
Բրենդոն Բաս

Բրենդոն Սեմյուել Բաս (անգլ.՝ Brandon Samuel Bass, ապրիլի 30, 1985(1985-04-30), Բաթոն Ռուժ, ԱՄՆ), ամերիկացի պրոֆեսիոնալ բասկետբոլիստ, ծանր հարձակվող։ Հանդես է գալիս Բասկետբոլի ազգային ասոցիացիայի (NBA) «Լոս Անջելես Լեյքերս» թիմում։ Մասնագիտական կարիերան սկսել է 2005 թվականին։ 2003 թվականին մասնակցել է ԱՄՆ-ի միջնակարգ դպրոցների բասկետբոլի աստղերի McDonald’s All-American խաղին։
2012 թվականի հուլիսին «Բոստոն Սելտիքս»-ի հետ եռամյա պայմանագիր է կնքել (20 միլիոն ամերիկյան դոլարի)։
2015 թվականի հուլիսին պայմանագիր է կնքել Լոս Անջելես Լեյքերսի, մեկ տարի անց՝ Լոս Անջելես Քլիփերսի, 2017 թվականի օգոստոսի 17-ին՝ չինական Flying Leopards թիմի հետ։
Բրենդոն Բասի կրտսեր եղբայրը՝ Քրիս Բասը, նույնպես պրոֆեսիոնալ բասկետբոլիստ էր, 2008-2012 թվականներին հանդես է եկել LSU-ի՝ Լուիզիանայի պետական համալսարանի թիմի կազմում։


== Ծանոթագրություններ ==


== Արտաքին հղումներ ==
Էջը NBA.com կայքում(անգլ.)
Զինովսկի գյուղական խորհուրդ (Պուտիլվսկի շրջան)

Զինովսկի գյուղական խորհուրդ  (ուկրաիներեն՝ Зінівська сільська рада), Ուկրաինայի Սումիի մարզի Պուտիվլսկի շրջանում։
2001 թվականի տվյալներով Զինովսկի գյուղական խորհրդում բնակվում էր 686 մարդ։ Խորհրդում կա 10 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Լեֆուր

Լեֆուր (ֆր.՝ Laifour), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2008 թվականի դրությամբ կազմում է 515 մարդ, բնակչության խտությունը` 158.46 մարդ/կմ²։ Բնակավայրը զբաղեցնում է 3.25 կմ² տարածք։


== Աշխարհագրություն ==
Գտնվում է Փարիզ քաղաքից 210 կմ հյուսիս-արևելք, Շալոն ան Շամպայն քաղաքից 110 կմ հյուսիս, Շառլվիլ Մեզիեր քաղաքից 16 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 332 աշխատունակ (15-64 տարեկան) բնակիչ, որոնցից ակտիվ էին 235-ը, իսկ ոչ ակտիվները` 97։ Ակտիվության ցուցանիշը կազմում է 70,8 %։ 235 աշխատունակ մարդկանցից աշխատել է 181 անձ (109 տղամարդ և 72 կին)։ Գործազուրկ են եղել 54 անձ (23 տղամարդ և 31 կին)։ 97 անաշխատունակներից 24-ը եղել են աշակերտներ կամ ուսանողներ, 33-ը` թոշակառուներ, իսկ 40-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
2000 թվականը Հայաստանում

Հետևյալ ցանկը ներառում է Հայաստանում 2000 թվականին կատարված նշանակալի իրադարձությունները։


== Գործող ղեկավարներ ==
Նախագահ՝ Ռոբերտ Քոչարյան
Վարչապետ՝ Արամ Սարգսյան (մինչև մայիսի 12-ը), Անդրանիկ Մարգարյան (մայիսի 12-ից)
Ազգային ժողովի նախագահ՝ Արմեն Խաչատրյան


== Իրադարձություններ ==


=== Մարտ ===
22 մարտի - ԼՂՀ Պաշտպանության նախկին նախարար, գեներալ Սամվել Բաբայանը Ստեփանակերտում անհաջող մահափորձ է կատարում նախագահ Արկադի Ղուկասյանի դեմ։


=== Ապրիլ ===
4 ապրիլի - ՆԳ նախկին նախարար Վանո Սիրադեղյանը լքում է Հայաստանը, մինչ ոստիկանությունը հետաքննում է սպանության համար մեղադրանքները։


=== Սեպտեմբեր ===
15 սեպտեմբերի-1 հոկտեմբերի - Ավստրալիայի Սիդնեյ քաղաքում 2000 թվականի ամառային օլիմպիական խաղերին Հայաստանից 25 մարզիկներ են հանդես եկել։


== Տես նաև ==
2000


== Ծանոթագրություններ ==
Շևչենկովո (գյուղ, Յամպոլի շրջան)

Անվան այլ կիրառումների համար տե՛ս՝ ՇևչենկովոՇևչենկովո (ուկրաիներեն՝ Шевченкове), գյուղ Ուկրաինայի Սումիի մարզի Յամպոլի շրջանում։
2001 թվականի տվյալներով Շևչենկովո գյուղում բնակվում էր 92 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կոնդեսա (Մեխիկո)

Կոնդեսա,  Մեխիկոյի Կվատեումոկ ավանի շրջաններից մեկը։ Գտնվում է Զոնա Ռոսայից հյուսիս, Սոկալո հրապարակից 4-5 կմ արևմուտք։ Բաղկացած է երեք թաղամասերից կամ հարևանություններից՝ Colonia Condesa, Colonia Hipódromo և Colonia Hipódromo Condesa։


== Անվանում ==
Կոնդեսա նշանակում է կոմսուհի, անվանվել է ի պատիվ Միրավալի կոմսուհի Մարիա Մագդալենա Դավալոս դե Բրակամոնտես Օրոզկոյի, որի հողատարածքները ձգվում էին ներկայիս Colonia Roma և Tacubaya վայրերով։ Գաղութային շրջանում տարածքը պատկանում էր երկու կոմսուհիների։ 19-րդ դարի վերջում, 20-րդ դարի սկզբում սկսվեց հողատարածքների տարանջատումը և Colonia Condesa հիմնադրվեց 20-րդ դարի սկզբում։


== Նկարագրություն ==
Կոնդեսան համարվում է ժամանակակից տարածք, հայտնի է երիտասարդ գործարարներով, արվեստագետներով, ուսանողներով և մտավորականներով։ Այստեղ են գտնվում մեծ թվով միջազգային ռեստորաններ, գիշերային ակումբներ, չնայած որ տարածքը հիմնականում բնակեցված է։
2011 թվականին Կոնդեսան և հարակից Colonia Roma շրջանը համարվեցին «Տուրիստական մոգական վայր» ("Barrio Mágico Turístico")։ Պողոտաները լայն են, կանաչապատ։ Հիմնականում բնակեցված է, սակայն կան բազմաթիվ ռեստորաններ, սրճարաններ, խանութներ, պատկերասրահներ։ Հայտնի է Rosario Castellanos գրախանութը, որտեղ կա սրճարան, թատրոն, մանկական ժամանցի վայր, Café La Gloria սրճարանը, որը գործում է տասնամյակից ավել։ Սրճարաններն ու բարերը հիմնականում կենտրոնացած են Ամստերդամ և Միչոական պողոտաներում։

		
		
		
		
		
		
		
		
		
		


== Ծանոթագրություններ ==


== Արտաքին հղումներ ==
Condesa140 Archived 2018-11-15 at the Wayback Machine. Somos un espacio para que compartas lo que haces, a dónde vas y lo que te gusta de la Condesa a través del Hash։ #condesa140
Տեսարան արբանյակից
Ecléctico in the city, LA Times article
Կիռումպեե

Կիռումպեե (էստ․՝ Kirumpää), գյուղ Էստոնիայի Վիրումաա նահանգի Վիռու շրջանում։
2011 թվականի տվյալներով գյուղում բնակվում էր 169 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Հարավպլզենյան շրջան

Հարավպլզենյան շրջան (չեխ․՝ Okres Plzeň-jih ), շրջան Չեխիայի Պլզենի երկրամասում։ Վարչական կենտրոնն է Պլզեն քաղաքը։ Տարածքը 996,55 կմ2 է։ Բնակչությունը՝ ▼68 918 մարդ (հունվարի 1, 2022)։ Շրջանի կազմի մեջ է մտնում 90 համայնք, որից 7-ն ունեն քաղաքի կարգավիճակ։


== Ծանոթագրություններ ==